BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Tše di latelago
Morero wa Modimo ka Rena ke Ofe?
KGAOLO 5 Topollo ke Mpho e Kgolo Kudu Yeo re e Neilwego ke Modimo
Dihlatse tša Jehofa
DILO TŠE DI LEGO GONA
Na ke Swanetše go Ineela go Modimo Gomme ke Kolobetšwe?
1. O ka ipotšiša’ng ka morago ga gore o ithute puku ye ka kelohloko?
3. (a) Jesu o neile balatedi ba gagwe taelo efe? (b) Motho o swanetše go kolobetšwa bjang?
4 Ge o kolobetšwa, o bontšha ba bangwe gore o tloga o nyaka go ba mogwera wa Modimo le go mo hlankela. (Psalme 40:7, 8) Ka gona o ka ipotšiša gore: ‘Ke swanetše go dira’ng gore ke kolobetšwe?’
5. (a) O swanetše go dira’ng pele o ka kolobetšwa? (b) Ke ka baka la’ng diboka tša rena tša Bokriste di le bohlokwa?
5 Pele o ka kolobetšwa, o swanetše go tseba Jehofa le Jesu. O šetše o thomile go dira se ka go ithuta Beibele. (Bala Johane 17:3.) Eupša seo ga se sa lekana. Beibele e re o swanetše go “[tlala] tsebo e nepagetšego” ya thato ya Jehofa. (Bakolose 1:9) Diboka tša Dihlatse tša Jehofa di tla go thuša go ba le tswalano ya kgauswi le Jehofa. Leo ke le lengwe la mabaka a bohlokwa a gore o be gona dibokeng tšeo ka mehla.—Baheberu 10:24, 25.
O swanetše go ithuta Beibele pele o kolobetšwa
6. O swanetše go tseba Beibele go fihla bokgoleng bofe pele o ka kolobetšwa?
8 Ge o dutše o ithuta Beibele gomme o bona kamoo e go thušago ka gona, tumelo ya gago e tla tia. O tla nyaka go botša ba bangwe seo o ithutago sona. (Jeremia 20:9; 2 Bakorinthe 4:13) Eupša o swanetše go botša bomang?
9, 10. (a) O ka thoma ka go botša bomang seo o ithutilego sona? (b) O swanetše go dira’ng ge o nyaka go sepela le ditho tša phuthego go yo bolela le ba bangwe ka Beibele?
12. Ke ka baka la’ng batho ka moka ba swanetše go itshola?
Na o holofeditše Jehofa gore o tla mo hlankela?
14 Selo se sengwe sa bohlokwa seo o swanetšego go se dira pele o ka kolobetšwa ke go ineela go Jehofa. Ge o ineela go Jehofa, o rapela thapelo yeo go yona o holofetšago Modimo gore o tla hlankela yena feela le go etiša pele thato ya gagwe bophelong bja gago.—Doiteronomio 6:15.
15, 16. Ke’ng seo se tutueletšago motho gore a ineele go Modimo?
17 Batho ba bangwe ga ba ineele go Jehofa ka gobane ba tšhaba gore ba tla palelwa ke go phetha kholofetšo yeo ba e dirilego ya gore ba tla mo hlankela. Ga ba nyake go nyamiša Jehofa, goba ba ka re ge e ba ba sa ineela go yena, gona Jehofa a ka se ba bone molato ka seo ba se dirago.
19. Ke ka baka la’ng o sa swanela go tšhaba go ineela go Jehofa?
20. Ka morago ga gore o ineele go Modimo, o swanetše go dira’ng?
20 Na o nagana gore o loketše go ineela go Jehofa? Ka morago ga gore o ineele go Jehofa ka thapelo, gona o loketše go gata mogato o latelago. O swanetše go kolobetšwa.
21 Botša molomaganyi wa sehlopha sa bagolo wa phuthegong ya geno gore o ineetše go Jehofa gomme o nyaka go kolobetšwa. Ge o mmoditše, o tla rulaganya gore bagolo ba itšego ba ahlaahle le wena dithuto tša motheo tša Beibele. Ge e ba ba dumelelana gore o ka kolobetšwa, ba tla go botša gore o ka kolobetšwa kopanong e latelago ya tikologo goba ya selete ya Dihlatse tša Jehofa. Kopanong yeo, go tla newa polelo yeo e hlalosago seo se bolelwago ke kolobetšo. Ke moka ngwanabo rena yo a neago polelo o tla botšiša bao ba yago kolobetšong dipotšišo tše pedi tše bonolo. Ka go araba dipotšišo tšeo, o tla ‘bolela tumelo ya gago phatlalatša.’—Baroma 10:10.
22 Ka morago ga moo o tla kolobetšwa. O tla inwa ka mo go feletšego ka meetseng. Ge o kolobetšwa o tla bontšha batho ka moka gore o ineetše go Jehofa gomme ga bjale o yo mongwe wa Dihlatse tša Jehofa.
Ge o kolobetšwa, o bontšha gore o nyaka go dira thato ya Modimo
24 Go kolobetšwa go emela selo se itšego se bohlokwa kudu. Ge o inwa ka meetseng, go ra gore o tlogetše tsela ya gago ya kgale ya bophelo. Ge o etšwa ka meetseng, o tla thoma bophelo bjo bofsa bja go dira thato ya Modimo. Seo se bontšha gore o tla hlankela Jehofa go tloga ka nako yeo go ya pele. Gopola gore ga o ineele mothong yo a itšego, mokgatlong goba modirong. O ineetše go Jehofa.
THEREŠO 1: NA KE SWANETŠE GO KOLOBETŠWA?
Ke ka baka la’ng o swanetše go kolobetšwa, gona o swanetše go kolobetšwa bjang?
Ge o kolobetšwa o bontšha gore o tlogetše tsela ya gago ya kgale ya bophelo gomme o thomile bophelo bjo bofsa bja go dira thato ya Modimo.
E le gore o hlankele Jehofa, o swanetše go kolobetšwa.
Ge o kolobetšwa o bontšha ba bangwe gore o nyaka go hlankela Modimo.
Go swana le Jesu, o swanetše go inwa ka mo go feletšego ka meetseng.
“Se ke seo lerato la Modimo le se bolelago, gore re boloke ditaelo tša gagwe gomme ditaelo tša gagwe ga di boima.”—1 Johane 5:3
Ke ka baka la’ng o sa swanela go tšhaba go ineela go Jehofa?
O swanetše go dira’ng gore o ineele go Jehofa?
O swanetše go tseba Jehofa le Jesu Kriste. Ge o dutše o ithuta ka bona, o tla ba rata kudu.
Go itshola go bolela go nyamišwa kudu ke diphošo le ge e le dife tšeo o di dirilego.
Go sokologa go ra gore o swanetše go lahla tsela le ge e le efe e fošagetšego yeo o bego o phela ka yona pele gomme o thome go dira se se nepagetšego.
Ge o ineela go Jehofa, o rapela thapelo yeo go yona o holofetšago Jehofa gore o tla hlankela yena feela le go etiša pele thato ya gagwe bophelong bja gago.
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara